Olin lootnud, et panen kohe praoni jõudes järgmise  punkti - kuid võta näpust, see pragu ei läinud selles kohas kalju sisse vaid oli nö ainult pinnapealne. Liikusin mööda pragu 1,5 meetrit ülespoole ning leidsin koha ühele camalotile. Tegemist oli päris väikese kohaga kuhu midagi kinnitada. Kuna koht oli suhteliselt ebamäärane siis ma sain alles kolmanda TCU-ga (TCU #2) enamvähem rahuldava tulemuse. Ma ei ütle hea, kuna päris kukkumisele see ilmselt vastu poleks pidanud. See oli nö bodyweight punkt, mis väljendab antud punkti tugevust - minu kehakaalu ja  natuke enam peab vastu (võin vabalt rippuda), kuid kukkumise korral tuleks suure tõenäosusega lahti.